आपको बता दे कि अभी कुछ समय पहले ही ट्राई ने MNP पर लगने वाले शुल्क को 80 फीसदी तक कम किया था. नए शुल्क में ये प्रक्रिया अब मात्र 4 रूपए में ही उपभोक्ता के लिए उपलब्ध होगी. शर्मा के अनुसार MNP में लगने वाले समय को देखते हुए हम इस प्रक्रिया को तेज बनाने जा रहें है, अभी इस प्रक्रिया में कम से कम 7 दिन का समय लगता है. अभी इसमें कुछ आवश्यक बदलाव करने है जिन पर काम चल रहा है और इस काम के पुरे होते ही हम इस बारे में परामर्श पत्र जारी कर देंगे. उन्होंने कहा की जल्द ही इस प्रक्रिया में लगने वाले समय में कमी कर दी जाएगी और उपभोक्ता को अपना नंबर किसी दूसरी कंपनी में बदलने के लिए अधिक समय का इंतज़ार नहीं करना होगा. उन्होंने कहा कि जल्द ही इसमें लगने वाले समय को घटाकर एक या दो दिन कर दिया जायेगा जिसका फायदा ग्राहक और सेवा प्रदाता कंपनी दोनों को होगा.